Betina špilja
<s>Betina špilja je šljunčana plaža u Dubrovniku koja se nalazi u špilji između vile Šeherezada i plaže Gjivovići.</s><s>Plaža je dobila ime po nadimku Bete, kako su zvali velikog dubrovačkog znanstvenika Marina Getaldića, koji je u špilji vršio razne optičke pokuse i istraživanja.</s><s>Na plažu se ne može doći kopnenim putem, već isključivo morskim.</s><s>Kako je špilja okrenuta prema jugoistočnoj strani, u popodnevnim satima uopće nema sunca, pa je tamo hladnije nego u zatvorenom prostoru s klima uređajem.</s><s>Najbliže za doplivati do nje je s plaže Gjivovići, a postoji mogućnost vožnje kanuom do špilje uz pratnju vodiča.</s><s>Pošto se na plažu ne može doći kopnenim putem, nikad nema puno kupača.</s><s>Potpuni je mir i tišina, a osjećate se kao odvojeni od svijeta.</s><s>Proslavljeni hrvatski tenisač i osvajač Wimbledona Goran Ivanišević je upravo iz tih razloga, tijekom boravka u Dubrovniku, dolazio sa svojom obitelji u Betinu špilju kako bi se na miru kupao.</s><s>U ovoj špilji se gnijezde golubovi, pa ako nikad niste vidjeli malog goluba, ovo je pravo mjesto za to.</s><s>Spominje je Dragutin Franić u svojoj putopisnoj knjizi (str. 156.).</s>

<s>Plaže u Hrvatskoj</s>

